《闵雨》
宋代·赵蕃

青山本无垢，坐受瘴雾侵。
马倦不加鞭，暑气令人昏。
去年蝗为灾，千家百不存。
流亡不自保，聚掠连诸村。
闵闵望一雨，可招若敖魂。
旱势复如此，早禾空如云。
丰登数有常，赤子皆天民。
惜此三尺雨，龙师恐不仁。
禳禬古有法，至和格神人。
不见东海郡，孝妇冤欲伸。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。